CELEX: 22017D0526
Language: sk
Date: 2015-09-25 00:00:00
Title: Rozhodnutie Spoločného výboru EHP č. 219/2015 z 25. septembra 2015, ktorým sa mení príloha V (Voľný pohyb pracovníkov) k Dohode o EHP [2017/526]

30.3.2017   
               
               
                  SK
               
               
                  Úradný vestník Európskej únie
               
               
                  L 85/41
               
            ROZHODNUTIE SPOLOČNÉHO VÝBORU EHP
      č. 219/2015
      z 25. septembra 2015,
      ktorým sa mení príloha V (Voľný pohyb pracovníkov) k Dohode o EHP [2017/526]
      SPOLOČNÝ VÝBOR EHP,
      so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
      keďže:
      
                  (1)
               
               
                  Smernica Európskeho parlamentu a Rady 2014/54/EÚ zo 16. apríla 2014 o opatreniach na uľahčenie výkonu práv udelených pracovníkom v súvislosti so slobodou pohybu pracovníkov (1) sa má začleniť do Dohody o EHP.
               
            
                  (2)
               
               
                  Príloha V k Dohode o EHP by sa preto mala zodpovedajúcim spôsobom zmeniť,
               
            PRIJAL TOTO ROZHODNUTIE:
      Článok 1
      Za bod 7 (vypustené) prílohy V k Dohode o EHP sa vkladá tento text:
      
         
                     „8.
                  
                  
                     
                        32014 L 0054: smernica Európskeho parlamentu a Rady 2014/54/EÚ zo 16. apríla 2014 o opatreniach na uľahčenie výkonu práv udelených pracovníkom v súvislosti so slobodou pohybu pracovníkov (Ú. v. EÚ L 128, 30.4.2014, s. 8).
                     Ustanovenia smernice sa na účely tejto dohody vykladajú s týmito úpravami:
                     
                                 a)
                              
                              
                                 Výraz ‚občania Únie‘ sa nahrádza výrazom ‚štátni príslušníci členských štátov EÚ a štátov EZVO‘.
                              
                           
                                 b)
                              
                              
                                 Výraz ‚pracovníci Únie‘ sa nahrádza výrazom ‚pracovníci‘.
                              
                           
                                 c)
                              
                              
                                 V článku 1 a 3 sa výraz ‚článok 45 ZFEÚ‘ nahrádza výrazom ‚článok 28 Dohody o EHP‘.
                              
                           
                                 d)
                              
                              
                                 V článku 4 sa výraz ‚predpisov Únie vzťahujúcich sa na voľný pohyb pracovníkov‘ nahrádza výrazom ‚predpisov vzťahujúcich sa na voľný pohyb pracovníkov podľa Dohody o EHP‘.
                              
                           
                                 e)
                              
                              
                                 V článku 6 sa výraz ‚právnych predpisov Únie‘ nahrádza výrazom ‚dohody o EHP‘.
                              
                           
                                 f)
                              
                              
                                 V článku 7 sa výraz ‚článkom 21 ZFEÚ a‘ neuplatňuje.“
                              
                           
               
      Článok 2
      Znenie smernice 2014/54/EÚ v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
      Článok 3
      Toto rozhodnutie nadobúda účinnosť 26. septembra 2015 pod podmienkou, že boli doručené všetky oznámenia podľa článku 103 ods. 1 Dohody o EHP (*1).
      Článok 4
      Toto rozhodnutie sa uverejní v oddiele EHP a v dodatku EHP k Úradnému vestníku Európskej únie.
      
         V Bruseli 25. septembra 2015
         
            
               Za Spoločný výbor EHP
            
            
               predsedníčka
            
            Ingrid SCHULERUD
         
      
      
         (1)  Ú. v. EÚ L 128, 30.4.2014, s. 8.
      
         (*1)  Ústavné požiadavky neboli oznámené.